การขออนุญาตติดตั้งป้ายโฆษณาในที่สาธารณะ

**การขออนุญาตติดตั้งป้ายโฆษณาในที่สาธารณะ**

                    เนื่องจากพระราชบัญญัติรักษาความสะอาดและความเป็นระเบียบเรียบร้อยของบ้านเมือง พ.ศ. 2535 เป็นกฎหมายที่มีบทบัญญัติเกี่ยวกับการดำเนินงานด้านรักษาความสะอาดและความเป็นระเบียบเรียบร้อยของบ้านเมือง มาตรา 10 ได้บัญญัติว่า “การโฆษณาด้วยการปิด ทิ้ง หรือโปรยแผ่นประกาศหรือใบปลิวในที่สาธารณะ จะกระทำได้ต่อเมื่อได้รับหนังสืออนุญาตจากเจ้าพนักงานท้องถิ่น หรือพนักงานเจ้าหน้าที่และต้องปฏิบัติให้เป็นไปตามหลักเกณฑ์หรือเงื่อนไขที่กำหนดในหนังสืออนุญาตด้วย” โดยมีหลักเกณฑ์ตามกฎกระทรวง (พ.ศ. 2535) ออกตามความในพระราชบัญญัติรักษาความสะอาดและความเป็นระเบียบเรียบร้อยของบ้านเมือง พ.ศ. 2535 และประกาศองค์การบริหารส่วนตำบลสระแก้ว ดังนี้  
                    1.  ข้อความหรือภาพในแผ่นประกาศหรือใบปลิวไม่ขัดต่อกฎหมายความสงบเรียบร้อยหรือศีลธรรมอันดีของประชาชน  
                    2.  ผู้ขออนุญาตจะต้องจัดทำคำรับรองเป็นหนังสือว่าจะเก็บ ปลด รื้อ ถอน ขุด ลบ หรือล้างแผ่นประกาศหรือใบปลิว หรือป้ายโฆษณา เมื่อหนังสืออนุญาตหมดอายุไม่เกิน 3 วัน  
                    3.  ในกรณีที่มีกฎหมายกำหนดให้การโฆษณาเรื่องใดต้องได้รับอนุมัติข้อความหรือภาพที่ใช้ในการโฆษณา หรือต้องปฏิบัติตามกฎหมายใด ต้องได้รับอนุมัติหรือได้ปฏิบัติตามกฎหมายนั้นแล้ว  
                    4.  ป้ายโฆษณาที่จะขออนุญาตติดตั้ง ต้องไม่อยู่ในบริเวณห้ามติดตั้งป้ายโฆษณา อันได้แก่ บริเวณคร่อมถนนหรือทางสาธารณะ วงเวียน อนุสาวรีย์ สะพาน สะพานลอย สะพานลอยคนเดินข้ามสะพานลอยรถข้าม รวมทั้งส่วนประกอบของสะพานลอย รั้วหรือแผงเหล็กริมถนน ป้ายจราจรและ สัญญาณไฟฟ้าจราจร ป้ายประกาศของทางราชการ รั้วหรือกำแพง หรือผนังอาคารของทางราชการ ศาลาที่พักผู้โดยสาร เกาะกลางถนน สวนหย่อม สวนสาธารณะ ถนน ต้นไม้ และเสาไฟฟ้า ซึ่งอยู่ในที่สาธารณะ ทั้งนี้ เว้นแต่เป็นการติดตั้งเพื่องานพระราชพิธี รัฐพิธี หรือการต้อนรับราชอาคันตุกะหรือแขกเมืองของรัฐบาล  
                    5.  การอนุญาตติดตั้งป้ายโฆษณาที่เป็นการค้าจะอนุญาตครั้งละไม่เกินหกสิบวัน การอนุญาตติดตั้งป้ายโฆษณาที่ไม่เป็นการค้า จะอนุญาตครั้งละไม่เกินสามสิบวัน  
  
**หมายเหตุ**  
                    1) ขั้นตอนการดำเนินงานตามคู่มือจะเริ่มนับระยะเวลาตั้งแต่เจ้าหน้าที่ตรวจสอบเอกสารครบถ้วนตามที่ระบุไว้ในคู่มือประชาชนเรียบร้อยแล้ว  
                    2) กรณีคำขอหรือเอกสารหลักฐานไม่ครบถ้วน/หรือมีความบกพร่องไม่สมบูรณ์ เป็นเหตุไม่ให้สามารถพิจารณาได้ เจ้าหน้าที่จะจัดทำบันทึกความบกพร่องของรายการเอกสารหรือเอกสารหลักฐานที่ยื่นเพิ่มเติม โดยผู้ยื่นคำขอจะต้องดำเนินการแก้ไขและ/หรือยื่นเอกสารเพิ่มเติมภายในระยะเวลากำหนดในบันทึกดังกล่าว มิเช่นนั้นจะถือว่าผู้ยื่นคำขอละทิ้งคำขอ โดยเจ้าหน้าที่และผู้ยื่นคำขอหรือผู้ได้รับมอบอำนาจจะลงนามบันทึกดังกล่าว และจะมอบสำเนาบันทึกความบกพร่องดังกล่าวให้ผู้ยื่นคำขอหรือผู้ได้รับมอบอำนาจไว้เป็นหลักฐาน  
                    3) เจ้าหน้าที่จะแจ้งผลการพิจารณาให้ผู้ยื่นคำขอทราบภายใน 7 วัน นับแต่วันที่พิจารณาแล้วเสร็จ ตามมาตรา 10 แห่ง พ.ร.บ.การอำนวยความสะดวกในการพิจารณาอนุญาตของทางราชการ พ.ศ.2558

**กฎหมายที่เกี่ยวข้อง**

                    1. พ.ร.บ.รักษาความสะอาดและความเป็นระเบียบเรียบร้อยของบ้านเมือง พ.ศ. 2535

**ช่องทางการให้บริการ**

| **ลำดับ** | **สถานที่ / ช่องทางการให้บริการ** | **ระยะเวลาเปิดให้บริการ** |
| --- | --- | --- |
| 1 | **สำนักงานองค์การบริหารส่วนตำบลสระแก้ว เลขที่ 111 หมู่ที่11 ตำบลสระแก้ว อำเภอหนองหงส์ จังหวัดบุรีรัมย์ 31240 โทร.044-666018-9 ติดต่อด้วยตนเอง ณ หน่วยงาน** | **เปิดให้บริการวัน จันทร์ ถึง วันศุกร์ (ยกเว้นวันหยุดที่ทางราชการกำหนด) ตั้งแต่เวลา 08:00 - 16:00 น. (มีพักเที่ยง)** |

**ระยะเวลาดำเนินการ**

| **ลำดับ** | **ขั้นตอน** | **ระยะเวลา** | **หน่วยงานผู้รับผิดชอบ** |
| --- | --- | --- | --- |
| 1 | **การตรวจสอบเอกสาร**  ผู้ขออนุญาตยื่นคำร้องตามแบบ ร.ส.1ท้ายกฎกระทรวง (พ.ศ.2535) ออกตามความในพระราชบัญญัติรักษาความสะอาดและความเป็นระเบียบเรียบร้อยของบ้านเมือง พ.ศ.2535 | 10 นาที | **สำนักองค์การบริหารส่วนตำบลสระแก้ว สำนักปลัด** |
| 2 | **การพิจารณา**  เจ้าหน้าที่กองนโยบายและแผนงานตรวจสอบข้อมูลตามกฎกระทรวง   กลุ่มงานนิติการ กองนโยบายและแผนงาน สำนักเทศกิจ รับผิดชอบ | 3 วัน | **สำนักองค์การบริหารส่วนตำบลสระแก้ว สำนักปลัด** |
| 3 | **การพิจารณา**  เสนอผู้อำนวยการสำนักปลัด พิจารณาลงนามในใบคำร้องขออนุญาตโฆษณา (กรณีที่สามารถอนุญาตได้) หรือในหนังสือแจ้งผู้ขออนุญาต (กรณีไม่สามารถอนุญาตได้)  กลุ่มงานนิติการ กองนโยบายและแผนงาน สำนักปลัด รับผิดชอบ | 1 วัน | **สำนักองค์การบริหารส่วนตำบลสระแก้ว สำนักปลัด** |
| 4 | **การลงนาม/คณะกรรมการมีมติ**  ลงนามในใบอนุญาตหรือหนังสือแจ้งผู้ขออนุญาต (กรณีไม่สามารถอนุญาตได้) และแจ้งผลการพิจารณาต่อผู้ขออนุญาต  กลุ่มงานนิติการ กองนโยบายและแผนงาน สำนักปลัด รับผิดชอบ | 2 วัน | **สำนักองค์การบริหารส่วนตำบลสระแก้ว สำนักปลัด** |

**รายการเอกสารหลักฐานประกอบ**

| **ลำดับ** | **ชื่อเอกสาร** | **หน่วยงานภาครัฐผู้ออกเอกสาร** |
| --- | --- | --- |
| 1 | [**ใบคำร้องขออนุญาตโฆษณา (แบบ ร.ส.1)**](https://info.go.th/file/get/6109)**( ฉบับจริง 1 ฉบับ)** | **สำนักองค์การบริหารส่วนตำบลสระแก้ว สำนักปลัด** |
| 2 | **แผนผังแสดงเขตที่จะปิด ทิ้ง หรือโปรยแผ่นประกาศหรือใบปลิวหรือป้ายโฆษณาและบริเวณใกล้เคียง ( ฉบับจริง 2 ฉบับ )** | **สำนักองค์การบริหารส่วนตำบลสระแก้ว สำนักปลัด** |
| 3 | **ตัวอย่างของแผ่นประกาศหรือใบปลิวหรือป้ายโฆษณาที่จะโฆษณา ( ฉบับจริง 2 ฉบับ )** | **สำนักองค์การบริหารส่วนตำบลสระแก้ว สำนักปลัด** |
| 4 | **หนังสือแสดงการรับรองของผู้ขออนุญาตว่าจะเก็บ ปลด รื้อ ถอน ขูด ลบ หรือล้างแผ่นประกาศ หรือใบปลิว หรือป้ายโฆษณา เมื่อหนังสืออนุญาตหมดอายุไม่เกิน 3 วัน ( ฉบับจริง 1 ฉบับ )** | **สำนักองค์การบริหารส่วนตำบลสระแก้ว สำนักปลัด** |
| 5 | **หนังสือแสดงการได้รับอนุมัติข้อความหรือภาพที่ใช้ในการโฆษณากรณีที่มีกฎหมายกำหนดหรือต้องปฏิบัติตามกฎหมายใด ( ฉบับจริง 1 ฉบับ )** | **สำนักองค์การบริหารส่วนตำบลสระแก้ว สำนักปลัด** |
| 6 | **บัตรประจำตัวประชาชน** | **กระทรวงมหาดไทย กรมการปกครอง สำนักบริหารการทะเบียน** |

**ค่าธรรมเนียม**

| **ลำดับ** | **รายละเอียดค่าธรรมเนียม** | **ค่าธรรมเนียม (บาท/ร้อยละ)** |
| --- | --- | --- |
| 1 | หนังสืออนุญาตให้ปิด ทิ้ง หรือโปรยแผ่นประกาศหรือใบปลิวเพื่อการโฆษณาที่เป็นการค้า | 200.00 บาท |
| 2 | หนังสืออนุญาตให้ปิด ทิ้ง หรือโปรยแผ่นประกาศหรือใบปลิวเพื่อการโฆษณาอื่น ๆ ที่ไม่เป็นการค้า | 100.00 บาท |

**ช่องทางการร้องเรียน**

| **ลำดับ** | **ช่องทางร้องเรียน** |
| --- | --- |
| 1 | **สำนักงานองค์การบริหารส่วนตำบลสระแก้ว เลขที่ 111 หมู่ที่11 ตำบลสระแก้ว อำเภอหนองหงส์ จังหวัดบุรีรัมย์ 31240 โทร.044-666018-9 ติดต่อด้วยตนเอง ณ หน่วยงาน** |
|  |  |